Document ID: 32004R1964

KOMISIJAS REGULA (EK) Nr. 1964/2004
(2004. gada 12. novembris),
ar kuru kuģiem, kas peld ar Īrijas karogu, aizliedz zvejot brosmes
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Padomes 2002. gada 16. decembra Regula (EK) Nr. 2340/2002, ar ko 2003. un 2004. gadam nosaka dziļjūras zivju krājumu zvejas iespējas (2), paredz brosmju kvotas 2004. gadam.
(2)
Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai ir jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
(3)
Saskaņā ar Komisijai paziņoto informāciju ICES V, VI, VII zonas ūdeņos (Kopienas ūdeņi vai ūdeņi, uz ko neattiecas trešo valstu suverenitāte vai jurisdikcija) brosmju nozveja, ko veic kuģi, kas peld ar Īrijas karogu vai ir reģistrēti Īrijā, ir sasniegusi 2004. gadam piešķirto kvotu apjomu. Īrija ir aizliegusi zvejot no šiem krājumiem no 2004. gada 1. oktobra. Ar šo regulu jānosaka minētais datums,
IR PIEŅĒMUSI ŠO REGULU.
1. pants
Uzskata, ka ICES V, VI, VII zonas ūdeņos (Kopienas ūdeņi vai ūdeņi, uz ko neattiecas trešo valstu suverenitāte vai jurisdikcija) brosmju nozveja, ko veic kuģi, kas peld ar Īrijas karogu vai ir reģistrēti Īrijā, ir izsmēlusi 2004. gadā Īrijai piešķirto kvotu apjomu.
Kuģiem, kas peld ar Īrijas karogu vai ir reģistrēti Īrijā, ir aizliegts zvejot brosmes ICES V, VI, VII zonas ūdeņos (Kopienas ūdeņi vai ūdeņi, uz ko neattiecas trešo valstu suverenitāte vai jurisdikcija), tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 12. novembrī

Labels: 11
8
18
6